Det kan mobiler sladre om

Oplysninger fra mobiltelefoner og mobilmaster hjælper teleselskaber med at optimere deres netværk.

I Danmark er det også et krav, at teleselskaberne gemmer de oplysninger.

Politiet bruger nemlig også teledata som et efterforskningsværktøj.

For eksempel kan man lokalisere telefoner i geografiske områder ved at se på, hvillke telefoner der har anvendt hvilke telemaster.

Det kan give en indikation af, hvem og hvor mange der har været i et givent område på et bestemt tidspunkt.

Lokationen kan opgøres med en vis præcision, men også er forbundet med en række usikkerheder.

For eksempel når der er tale om telefoner, som befinder sig i byer med mange telemaster.